**Update ถึง ระเบียบฯ (ฉ.๒/๒๕๕๒)**ระเบียบคณะกรรมการข้าราชการฝ่ายศาลปกครองว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครองพ.ศ. ๒๕๔๒ อาศัยอํานาจตามความในมาตรา ๗๘ วรรคสาม และมาตรา ๘๔ (๒) และ (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง ออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครอง พ.ศ. ๒๕๔๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ อํานาจในการสั่ง การอนุญาต การอนุมัติ การปฏิบัติราชการหรือการดําเนินการอื่นที่ผู้ดํารงตําแหน่งใดจะพึงปฏิบัติหรือดําเนินการตามกฎหมาย ระเบียบ ข้อบังคับหรือคําสั่งใด หรือมติคณะรัฐมนตรีในเรื่องใด ถ้ากฎหมาย ระเบียบ ข้อบังคับหรือคําสั่งนั้น หรือมติคณะรัฐมนตรีในเรื่องนั้นมิได้กําหนดเรื่องการมอบอํานาจไว้เป็นอย่างอื่นหรือมิได้ห้ามเรื่องการมอบอํานาจไว้ ผู้ดํารงตําแหน่งนั้นอาจมอบอํานาจเป็นหนังสือให้ผู้ดํารงตําแหน่งอื่นปฏิบัติราชการแทนได้ ดังต่อไปนี้(๑) เลขาธิการสํานักงานศาลปกครองอาจมอบอํานาจให้รองเลขาธิการสํานักงานศาลปกครองที่ปรึกษาสํานักงานศาลปกครอง ผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หรือผู้อํานวยการหน่วยงานอื่นที่มีฐานะเทียบเท่าสํานัก(๒) ผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หรือผู้อํานวยการหน่วยงานอื่นที่มีฐานะเทียบเท่าสํานัก อาจมอบอํานาจให้ข้าราชการในสังกัดที่ดํารงตําแหน่งไม่ต่ํากว่าระดับชํานาญการคณะกรรมการข้าราชการฝ่ายศาลปกครองอาจกําหนดให้มีการมอบอํานาจในเรื่องใดเรื่องหนึ่งหรือกําหนดหลักเกณฑ์ วิธีการหรือเงื่อนไขในการมอบอํานาจให้ผู้มอบอํานาจหรือผู้รับมอบอํานาจตามวรรคหนึ่งต้องปฏิบัติก็ได้ข้อ ๔ เมื่อมีการมอบอํานาจตามข้อ ๓ โดยชอบแล้ว ผู้รับมอบอํานาจมีหน้าที่ต้องรับมอบอํานาจนั้น และจะมอบอํานาจนั้นให้แก่ผู้ดํารงตําแหน่งอื่นต่อไปไม่ได้ข้อ ๕ ในการมอบอํานาจตามข้อ ๓ ให้ผู้มอบอํานาจพิจารณาถึงการอํานวยความสะดวกแก่ประชาชน ความรวดเร็วในการปฏิบัติราชการ การกระจายความรับผิดชอบตามสภาพของตําแหน่งของผู้รับมอบอํานาจ และผู้รับมอบอํานาจต้องปฏิบัติหน้าที่ที่ได้รับมอบอํานาจตามวัตถุประสงค์ของการมอบอํานาจดังกล่าวข้อ ๖ เมื่อได้มอบอํานาจแล้ว ผู้มอบอํานาจมีหน้าที่กํากับติดตามผลการปฏิบัติราชการของผู้รับมอบอํานาจและให้มีอํานาจแนะนําและแก้ไขการปฏิบัติราชการของผู้รับมอบอํานาจได้ข้อ ๗ ในกรณีที่มีผู้ดํารงตําแหน่งเลขาธิการสํานักงานศาลปกครองแต่อยู่ระหว่างการลาโดยมิได้ระบุให้ข้าราชการฝ่ายศาลปกครองผู้ใดเป็นผู้รักษาราชการแทน หรือไม่อาจปฏิบัติหน้าที่ได้ด้วยประการใด ๆ ให้รองเลขาธิการสํานักงานศาลปกครองเป็นผู้รักษาราชการแทน ถ้ามีรองเลขาธิการสํานักงานศาลปกครองหลายคน ให้รองเลขาธิการสํานักงานศาลปกครองผู้มีอาวุโสสูงสุดเป็นผู้รักษาราชการแทน ถ้าไม่มีผู้ดํารงตําแหน่งรองเลขาธิการสํานักงานศาลปกครองหรือมีแต่ไม่อาจปฏิบัติหน้าที่ได้ ให้ข้าราชการฝ่ายศาลปกครองซึ่งดํารงตําแหน่งเทียบเท่ารองเลขาธิการสํานักงานศาลปกครองผู้มีอาวุโสสูงสุดเป็นผู้รักษาราชการแทน ถ้าไม่มีผู้ดํารงตําแหน่งดังกล่าวอีก ให้ข้าราชการตั้งแต่ตําแหน่งผู้อํานวยการสํานักหรือเทียบเท่าขึ้นไปผู้มีอาวุโสสูงสุดเป็นผู้รักษาราชการแทนข้อ ๘ ในกรณีที่มีผู้ดํารงตําแหน่งรองเลขาธิการสํานักงานศาลปกครองแต่อยู่ระหว่างการลาหรือไม่อาจปฏิบัติหน้าที่ได้ด้วยประการใด ๆ เลขาธิการสํานักงานศาลปกครองจะแต่งตั้งข้าราชการฝ่ายศาลปกครองซึ่งดํารงตําแหน่งเทียบเท่ารองเลขาธิการสํานักงานศาลปกครองหรือข้าราชการตั้งแต่ตําแหน่งผู้อํานวยการสํานักหรือเทียบเท่าขึ้นไปเป็นผู้รักษาราชการแทนก็ได้ข้อ ๙ ในกรณีที่มีผู้ดํารงตําแหน่งผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หรือผู้อํานวยการหน่วยงานอื่นที่มีฐานะเทียบเท่าสํานัก แต่อยู่ระหว่างการลาหรือไม่อาจปฏิบัติหน้าที่ได้ด้วยประการใด ๆ เลขาธิการสํานักงานศาลปกครองจะแต่งตั้งข้าราชการฝ่ายศาลปกครองคนใดคนหนึ่งซึ่งดํารงตําแหน่งไม่ต่ํากว่าระดับชํานาญการเป็นผู้รักษาราชการแทนก็ได้ ข้อ ๑๐ ในกรณีที่ไม่มีผู้ดํารงตําแหน่งข้าราชการฝ่ายศาลปกครองตําแหน่งใด ถ้าเป็นตําแหน่งเลขาธิการสํานักงานศาลปกครอง ให้ประธานศาลปกครองสูงสุดมีอํานาจแต่งตั้งข้าราชการฝ่ายศาลปกครองที่เห็นสมควรรักษาการในตําแหน่ง ในกรณีที่เป็นตําแหน่งอื่น ให้เลขาธิการสํานักงานศาลปกครองมีอํานาจแต่งตั้งข้าราชการฝ่ายศาลปกครองที่เห็นสมควรรักษาการในตําแหน่งนั้นข้อ ๑๑ ผู้รักษาราชการแทนหรือผู้รักษาการในตําแหน่งตามระเบียบนี้มีอํานาจหน้าที่เช่นเดียวกับผู้ซึ่งตนแทนหรือตามตําแหน่งที่รักษาการนั้นในกรณีที่ผู้ดํารงตําแหน่งใด ผู้รักษาการแทนหรือผู้รักษาการในตําแหน่งใดมอบหมายหรือมอบอํานาจให้ผู้ดํารงตําแหน่งอื่นปฏิบัติราชการแทน ให้ผู้ปฏิบัติราชการแทนมีอํานาจหน้าที่เช่นเดียวกับผู้ซึ่งมอบหมายหรือมอบอํานาจในกรณีที่มีกฎหมายอื่นแต่งตั้งให้ผู้ดํารงตําแหน่งใดเป็นกรรมการ หรือให้มีอํานาจหน้าที่อย่างใดให้ผู้รักษาราชการแทน ผู้รักษาการในตําแหน่งหรือผู้ปฏิบัติราชการแทนมีอํานาจหน้าที่เป็นกรรมการหรือมีอํานาจหน้าที่เช่นเดียวกับผู้ดํารงตําแหน่งนั้นในระหว่างที่รักษาราชการแทนรักษาการในตําแหน่งหรือปฏิบัติราชการแทน แล้วแต่กรณีข้อ ๑๒ การเป็นผู้รักษาราชการแทนหรือผู้รักษาในตําแหน่งตามระเบียบนี้ ไม่กระทบกระเทือนอํานาจประธานศาลปกครองสูงสุดหรือเลขาธิการสํานักงานศาลปกครอง ที่จะแต่งตั้งข้าราชการฝ่ายศาลปกครองอื่นเป็นผู้รักษาราชการแทนหรือผู้รักษาการในตําแหน่งตามอํานาจหน้าที่ที่มีอยู่ตามกฎหมายในกรณีที่มีการแต่งตั้งผู้รักษาราชการแทนหรือผู้รักษาการในตําแหน่งตามวรรคหนึ่ง ให้ผู้ที่ได้รับการแต่งตั้งเดิมพ้นจากความเป็นผู้รักษาราชการแทนหรือผู้รักษาการในตําแหน่งนับแต่เวลาที่ผู้ใดรับแต่งตั้งตามวรรคหนึ่งเข้ารับหน้าที่ข้อ ๑๓ เลขาธิการสํานักงานศาลปกครองมีอํานาจมอบหมายให้ข้าราชการฝ่ายศาลปกครองซึ่งดํารงตําแหน่งไม่ต่ํากว่าระดับชํานาญการ ปฏิบัติราชการเฉพาะอย่างในกิจการของสํานักงานศาลปกครองที่เกี่ยวข้องกับบุคคลภายนอกได้ โดยทําเป็นหนังสือระบุตัวผู้รับมอบอํานาจและขอบเขตของการมอบอํานาจไว้อย่างชัดแจ้งข้อ ๑๔ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๕ ให้เลขาธิการสํานักงานศาลปกครองเป็นผู้รักษาการตามระเบียบนี้บทเฉพาะกาล ประกาศ ณ วันที่ ๒๓ ธันวาคม พ.ศ. ๒๕๔๒ อักขราทร จุฬารัตน กรรมการข้าราชการฝ่ายศาลปกครอง ทําหน้าที่ประธานกรรมการข้าราชการฝ่ายปกครอง